On tullut aika muistaa 60-70-lukujen legendaarista suomalaista iskelmä- ja jazzlaulajatarta, Carolaa! Laaja-alaisten sävyjen ja musiikkityylien tulkkina tunnetun Carola Standertskjöldin rakkaimmat laulut soivat vuonna 2025 ensi kertaa big band -sovituksina. Jazzlaulajatar Reija Lang tulkitsee monipuolisen kattauksen Carolan tunnetuksi tekemää musiikkia Tapiola Big Bandin ja Soul Stringsin säestyksellä. Sovituksista vastaa kapellimestari, sovittaja Markku Renko. Produktio on syntynyt jazzlaulajatar Reija Langin, kapellimestari ja sovittaja Markku Rengon sekä Tapiola Big Bandin muusikoiden arvostuksesta Carolan poikkeuksellisen laaja-alaista muusikkoutta kohtaan. Carola toi oman soundinsa suomalaiseen musiikkikulttuuriin yhdistäen monipuolisesti 60-ja 70-lukujen populaarimusiikkia ja hänelle rakkainta musiikkilajia, jazzia. Ohjelmisto tuo esiin Carolan huikean uran laajaa repertuaaria ja mukana on suomalaissäveltäjien ja -sanoittajien musiikkia sekä kansainvälisesti tunnettuja originaaleja ja käännösiskelmiä. Legendaarisessa helsinkiläisessä jazzluolassa eli Mäyränkolossa ensiaskeleet jazziin ottanut Carola valloitti jazzmuusikot hienolla fraseerauksellaan, joka oli saanut vaikutteita muun muassa Billie Holidayltä. Hieno yhtymäkohta produktiolle on se, että Tapiola Big Bandin muusikoita on myös ollut mukana soittamassa Carolan legendaarisilla levytyksillä 60- ja 70-luvuilla. Martti Lappalaisen vuonna 1969 perustama Tapiola Big Band aloitti uuden aikakauden suomalaisessa big band -musiikissa ja saavutti heti 70-luvulla nopeasti merkittävän aseman myös kansainvälisesti. ”Olen kuunnellut Carolan musiikkia vuosien mittaan laajalla skaalalla ja myös perehtynyt hänen elämäntarinaansa. Sekä hänen jazztulkintansa että laajan yleisön tuntemat levytetyt iskelmänsä ovat äärimmäiset hienoja, todellisia klassikoita. Hän rakasti erityisesti jazzmusiikkia ja siksi olemme halunneet nostaa produktion ohjelmistoon suosittujen radiohittien rinnalle tasa-arvoisesti hänen esittämiään jazzkappaleita. Myös hänen yhteistyönsä jazzmuusikoiden, fonisti Esa Pethmanin ja pianisti Heikki Sarmannon kanssa on haluttu tuoda esiin”, korostaa Reija Lang. Markku Renko valittiin Tapiola Big Bandin uudeksi kapellimestariksi toukokuussa 2024. ”Näin Carolan livenä vuonna 1984 ja vaikutuin hänen kansainvälisestä laulukompetenssistaan. On suuri kunnia saada kirjoittaa sovituksia Carolan musiikista Tapiola Big Bandille, Soul Stringsille ja laulajatar Reija Langille. Carolan musiikki liikuttaa edelleen – tunnelataus on niin voimakas”, kertoo sovittaja ja kapellimestari Markku Renko. Carola-produktiossa big band -soundia täydentävät jouset. Markku Renko on tehnyt yhteistyötä jousikollektiivi Soul Stringsin konserttimestari Markku Hannikaisen kanssa jo yhtyeen perustamisesta lähtien. 20 jousisoittajasta koostuva Soul Strings täyttää tänä vuonna 10 vuotta.
Salmelan konsertti: Penkki, puu ja puistotie - Carola Forever (Tapiola Big Band & Soul Strings, solistina Reija Lang)
On tullut aika muistaa 60-70-lukujen legendaarista suomalaista iskelmä- ja jazzlaulajatarta, Carolaa!
Romanttinen ilta -konsertissa kuullaan ikivihreitä elokuva- ja musikaalisävelmiä sekä kauniita balladeja yhdessä ja erikseen esitettyinä upean juhlaorkesterin (piano, viulu, sello, puhaltimet, kontrabasso, lyömäsoittimet) säestyksellä. Rakastettu Pepe Willberg ja monipuolinen ja karismaattinen oopperalaulaja Marika Krook järjestävät yhdessä ihanan illan, jonka aikana yleisö voi leijua musiikin siivin romantiikan pilvissä. Marika Krook on monelle tuttu oopperalaulaja sekä musikaalitähti. Krook hallitsee musiikin eri tyylilajit ja on esiintynyt uransa aikana lukuisissa musikaalirooleissa. Hän on näytellyt Claes Olssonin elokuvassa Ihanat naiset rannalla ja edustanut Suomea Euroviisuissa kappaleella ”Aava”. Marika Krook on myös kokenut tuottaja, esiintyjä ja valmentaja, joka on työskennellyt musiikin, teatterin ja tapahtumatuotannon parissa yli 10 vuoden ajan. Pepe Willberg tunnetuimpia suomalaisia laulajia ja yli sukupolvirajojen rakastettu tulkitsija. Hän on esiintynyt jo seitsemällä vuosikymmenellä ja tavoittaa yleisönsä edelleen ainutlaatuisella äänellään ja monipuolisuudellaan. Willberg tulkitsee sujuvasti kaikkea kansansävelmistä ooppera-aarioihin. Kultaa myynyt ja kriitikkojen ylistämä Pepe & Saimaa -albumi (2014) oli osoitus Willbergin muuntautumiskyvystä ja lahjakkuudesta tulkitsijana. Hän voitti Iskelmä Finlandian 2011 ja vuoden mieslaulajan Emma-palkinnon 2015. Pepen Willbergin tulkintaa on vuosien varrella voitu ihailla myös monissa television musiikkiohjelmissa. Hänen urastaan ja elämästään kertova Pepe – musiikillinen dokumenttielokuva sai ensi-iltansa 4.10.2024 elokuvateattereissa ympäri Suomen.
Salmelan konsertti: Pepe Willberg & Marika Krook - Romanttinen ilta
Romanttinen ilta -konsertissa kuullaan ikivihreitä elokuva- ja musikaalisävelmiä sekä kauniita balladeja yhdessä ja erikseen esitettyinä.
Pauli Hanhiniemen Perunateatteri toimi vuosina 1994–2005 ja tekee nyt paluun! Supisuomalainen rock-yhtye tuntee kansan tunteet. Yhtyeen tunnetuimpia kappaleita ovat muun muassa ”Kaikille joskus käy niin”, ”Mitä sais olla?”, ”Perso elämälle” ja ”Siipeen jos sain”. Kun Perunateatterin ohjaajana on Pauli Hanhiniemi, niin Pikkutaivas kirkastuu tai harmaantuu laulujen ja tarinoiden myötä. Perunateatterin vilpittömyyteen kuuluu, että Hanhiniemi ei yritä peittää eteläpohjalaisen maalaispojan juuriaan! Pauli Hanhiniemi on suomalainen muusikko, säveltäjä ja sanoittaja. Hän tuli tunnetuksi Kolmas Nainen -yhtyeen laulusolistina. Myöhemmin hän toimi yhtyeessä Pauli Hanhiniemen Perunateatteri (1994–2005) sekä kansanmusiikkia soittavassa yhtyeessä Hehkumo. Hanhiniemi on tehnyt tekstejä myös muille yhtyeille ja artisteille. Hän sai Juha Vainio -sanoittajapalkinnon vuonna 2007.
Salmelan konsertti: Pauli Hanhiniemen Perunateatteri
Pauli Hanhiniemen Perunateatteri toimi vuosina 1994–2005 ja tekee nyt paluun!
Tasavallan presidentin edustusorkesteri, Kaartin soittokunta, on musiikillaan nostattanut tunnelmaa jo yli 200 vuoden ajan! Nykyisin soittokunta on 42-henkinen Suomen Puolustusvoimien edustussoittokunta, ja esiintyy Puolustusvoimien tilaisuuksien lisäksi valtiollisissa edustustilaisuuksissa kuten valtiovierailuilla ja Tasavallan presidentin itsenäisyyspäivän vastaanotolla. Kaartin soittokunnan työ suomalaisessa musiikkielämässä näkyy laajalle. Orkesterin monipuolinen osaaminen eri musiikkilajien saralla on kasvattanut yleisöpohjaa eri suuntiin, ja merkittävät taiteelliset saavutukset ovat nostaneet soittokunnan valtakunnallisten päälehtien kulttuurisivuille. Kaartin soittokuntaa johtaa puolustusvoimien ylikapellimestari, musiikkikomentaja Timo Kotilainen. Koloratuurisopraano Marika Hölttä on tunnettu äänellisestä monipuolisuudestaan sekä lavaheittäytymisestään. Hölttää on voinut kuulla hiljattain mm. Christinen roolissa Suomen Kansallisoopperan Oopperan kummitus -produktiossa. Kaartin soittokunnan lisäksi Hölttä on esiintynyt mm. Sinfonia Lahden, Oulu Sinfonian, Saimaa Sinfoniettan sekä Kymi Sinfoniettan solistina. Suomen lisäksi Hölttä on konsertoinut Virossa sekä Italiassa. Oopperarooleista mainittakoon Yön Kuningatar ja Papagena (Taikahuilu/Mozart), Despina (Cosí fan tutte / Mozart), Valencienne (Iloinen leski / Lehár), Liisa (Pohjalaisia/Madetoja). Lisäksi Hölttä on kantaesittänyt nykyoopperoita sekä muuta modernia laulumusiikkia. Marika Hölttä on opiskellut klassista laulua sekä musiikkiteatteria Sibelius-Akatemiassa ja Teatterikorkeakoulussa. Kilpailumenestystä hän on saavuttanut Lappeenrannan laulukilpailujen toisella palkinnolla vuonna 2019 sekä toisella palkinnolla kansainvälisessä Havet’s Röst – laulukilpailussa vuonna 2018. Konsertin jälkeen Puistonäyttämöllä järjestetään Salmelan kulttuurikesän avajaistilaisuus, johon yleisö on lämpimästi tervetullut. Juhlan aikana Utin Rakennuksen toimitusjohtaja Arto Nurminen pitää pääyhteistyökumppanin puheenvuoron, Anita ja Olavi Seppäsen muistosäätiön puheenvuoron käyttää Markus Lankinen. Osuuskauppa Suur-Savo palkitsee vuoden nuoren taiteilijan. Luvassa myös muuta juhlavaa ohjelmaa.
Salmelan avajaiskonsertti: Kaartin soittokunta ja Marika Hölttä
Tasavallan presidentin edustusorkesteri, Kaartin soittokunta, on musiikillaan nostattanut tunnelmaa jo yli 200 vuoden ajan!
Pääsyliput myydään Monitoimihalli Kisalan aulasta kisakanslian läheisyydestä. Lippujen hinnat: Tanssi Cup, la 22.3.2025 * Aikuiset (yli 16 v.) 10 € * Alle 16 v. 0 € Gym for life, su 23.3.2025 * Aikuiset (yli 16 v.) 5 € * Alle 16 v. 0 € Viikonlopun yhteislippu (la Tanssi Cup + su Gym For Life) 13 € Maksutapoina kortti, käteinen tai MobilePay.
MäVi Voimistelu- ja tanssijaosto järjestää kaksi Voimisteluliiton tapahtumaa 22.-23.3.2025. Lauantain tanssicupissa kisaa yli 100 ohjelmaa, joiden joukossa on MäVistä Lupiinit, Orvokit, Esikot, Lehdokit, Viivi Koponen, Riina Konga, Helmi Mattila, Riina Nupponen, Pipsa Pulkkinen, Tilda Simula, Liinu Virtanen, sekä duo Emma & Vilja. Sunnuntain Gym for life -tapahtumaan osallistuu MäVin Lupiinit, Orvokit, Esikot, Senna, Kaislat, Lehdokit ja Leinikit. Tanssi Cup 3-kilpailu, la 22.3.2025 * klo 9.40 Kilpailun avaus * klo 9.45–13.30 Blokki 1: suoritukset * klo 13.45 Blokki 1: palkintojenjako * klo 15.30–18.35 Blokki 2: suoritukset * klo 18.50 Blokki 2: palkintojenjako Suoritusjärjestys 22.3.2025 https://kisanet.fi/#/event/details/4049/start-lists-2/details/13430 Gym for life -tapahtuma, su 23.3.2025 * klo 12.55 Avaussanat ja alkumarssi * klo 13.05–14.55 Suoritukset * klo 15.10–15.20 Palkintojen jako Suoritusjärjestys 23.3.2025 https://kisanet.fi/#/event/details/4327/start-lists-2/details/13476 Kahvio palvelee molempina päivinä Kisalan aulassa.
MäVi Voimistelu- ja tanssijaosto järjestää kaksi Voimisteluliiton tapahtumaa 22.-23.3.2025.
Musiikkihetki/Gospel kappaleita ja vanhaa iskelmää
Pertun Laulajat- kuoro & musiikkiyhtye Farmers/musiikkitilaisuus
Aikuiset 15 €, lapset 10 €. Liput käteisellä ovelta.
Veikko Ahvenainen yhteistyössä Mäntyharjun kunta
Taiturin komea ura vain jatkuu. Konsertissa esiintyvät harmonikkalegenda Veikko Ahvenainen ja hänen ruotsalainen puolisonsa harmonikkataituri ja pianisti Carina Nordlund. Mukana Mäntyharjun Harmonikka-kerho. Veikko Ahvenaisen ura on pituudeltaan ja merkitykseltään kansainvälisesti arvioituna ainutlaatuinen. Hän on avannut harmonikalle tietä kirkkoihin, sinfoniaorkestereihin ja musiikkioppilaitoksiin. Veikon ensimmäinen levytys julkaistiin vuonna 1955 ja tänään hän on Suomen äänilevykuningas 1088 levytyksellä. Monet hänen säveltämänsä ja sovittamansa valssit, tangot, polkat ja jenkat ovat edelleen hanuristien ohjelmissa. Veikko Ahvenainen on saanut Pro Finlandia-mitalin vuonna 2010 ja kansainvälinen Harmonikkaliitto Cofédération Internationale des Accordéonistes (CIA) on palkinnut hänet arvostetulla Merit Award – palkinnolla vuonna 2020. Konsertin väliajalla on omakustanteinen kahvitarjoilu ja samalla voi tutustua Veikon ja Cari-nan levytystuotantoon. Esillä on uusin 3CD- albumi hänen parhaita levytyksiään vuosilta 1955-2024. Esillä myös Veikon elämäkerta Hanurini muistoja.
Kesäillan valssi - Veikko Ahvenaisen konsertti
Konsertissa esiintyvät harmonikkalegenda Veikko Ahvenainen ja hänen ruotsalainen puolisonsa harmonikkataituri ja pianisti Carina Nordlund.
Koko perheen talvitapahtuma Mäntyharjun Hevosurheilukeskuksella (Leppäkummuntie 1) Sunnuntaina 16.3. klo 12-14 • Paikalla myös Karkki-poni, Repe-heppa, Pertti-vuohi sekä aasit Helinä ja Ulpukka • Talutusratsastusta • Kepparirata • Paloauto • Kahvio: lettuja, makkaraa, pullaa/munkkeja, kahvia ja mehua. Lämpimästi tervetuloa!
Koko perheen talvitapahtuma Mäntyharjun Hevosurheilukeskuksella
Koko perheen talvitapahtuma Mäntyharjun Hevosurheilukeskuksella Sunnuntaina 16.3. klo 12-14
Aikuiset 15 €, eläkeläiset 10 €, lapset ilmaiseksi. Käteinen, kortti nettilippu, ePassi ja Smartum.
Mäntyharjun kunta yhteistyössä Seeli Toivio
Tervetuloa elokuvamusiikin tunnelmiin! Sellisti ja laulaja Seeli Toivio esiintyy Mäntyharjun kulttuurissalissa tiistaina 15.4. klo 18. Noin tunninmittaisessa konsertissa kuullaan elokuvamusiikkia Hollywoodista ja Suomifilmien tunnelmia mm. Myrskyluodon Maijan säveliä, Titanic, Arrival, Game of Thrones, Tuulen viemää, Interstellar, Forrest Gump, Vertigo, Gladiaattori, Beauty and the Beast, Schindlerin lista sekä Ennio Morriconen musiikkia ja monia muita tuttuja sävelmiä elävien kuvien maailmasta. Ohjelmassa on myös klassista selloa (mm. Järnefeltin Kehtolaulu) ja laulua. Seeli Toivio on musiikin tohtori (Sibelius-Akatemia) ja on tunnettu myös laulajana. Konsertissa soi Toivion yli 200-vuotias sello sekä moderni Yamaha-sähkösello. Toivio on esiintynyt kotimaan lisäksi laajasti myös ulkomailla, mm. New Yorkin Carnegie Hallissa, Lontoon Queen Elizabeth Hallissa, Wienin Musikvereinissa ja Amsterdamin Concertgebowssa. Hän myös laulaa konsertissa. Toivio ylsi viime Toivo Kuula -laulukilpailussa finaaliin ja voitti erikoispalkinnon. Oopperadebyyttinsä hän teki Wagnerin Erdana. Tervetuloa kuulemaan aidon sellon, sähkösellon ja laulun sointia elokuvamusiikin siivillä. Liput ennakkoon: https://www.nettilippu.fi/fi/event/elokuvamusiikin-tunnelmissa-15042025
Elokuvamusiikin tunnelmissa, Sellisti ja laulaja Seeli Toivio
Koko perheen talvitapahtuma hevosurheilukeskuksella. Paikalla Karkki-poni, Repe-heppa, Pertti-vuohi ja aasit Helinä ja Ulpukka. Talutusratsastusta, poniajelua, keppihevosrata, paloauto paikalla. Kahviosta lettuja, makkaraa itse paistaen nuotiolla, pullaa, munkkeja, kahvia, teetä ja mehua. Maksutapoina käteinen tai mobilepay. Tervotuloa viettämään iloista ulkoilupäivää eläinten kanssa.
Koko perheen talvitapahtuma hevoskeskuksella
Koko perheen talvitapahtuma hevosurheilukeskuksella. Paikalla Karkki-poni, Repe-heppa, Pertti-vuohi ja aasit Helinä ja Ulpukka.
Tilaisuuden järjestää Vanhusneuvosto, Eläkeliitto, Eläkkeensaajat, Seniorit, Setlementti, kunta ja seurakunta.
Ke 12.3.2025 juhlistamme Suomen ikäystävällisintä kuntaa, Mäntyharjua! 💜 Tilaisuuden liput on loppuunmyyty! Klo 15 alkavassa juhlakonsertissa kuulemme alkuun kunnan ja Seuranan puheenvuorot. Einö Grönin konsertti kestää noin 1,5 h. Ohjelmassa on väliaika, jolloin on avoinna Eläkkeensaajien kahvio. Tapahtumaan on myyty runsaasti ennakkolippuja ja vielä muutamia kappaleita on jäljellä. Lippuja voi ostaa Kaneliässästä (käteinen) tai olemalla yhteydessä Timo Kuoksaan p. 050 5539010. Lipun hinta on 8 €.
LOPPUUNMYYTY: Einö Grön konsertti, Ikäystävällinen kunta
Ke 12.3.2025 juhlistamme Suomen ikäystävällisintä kuntaa, Mäntyharjua! 💜
Mäntyharjun Katuruoka Karnevaalit kutsuvat sinut makujen maailmaan! 🍲🎉 15.-16.7. klo 11-20, Rantapuistossa voit kokea ainutlaatuisen yhdistelmän herkullista katuruokaa, viihtyisää tunnelmaa ja kaunista luontoa. Tule nauttimaan laajasta valikoimasta eri puolilta maailmaa peräisin olevia herkkuja, jotka tarjoavat jotain jokaisen makuun. Mäntyharjun Katuruoka Karnevaalit tarjoavat täydellisen tilaisuuden viettää kesäpäivää ystävien ja perheen kanssa, tutustuen samalla uusiin makuun ja kulttuureihin. Älä missaa tätä herkullista tapahtumaa – tervetuloa Rantapuistoon!
Katuruoka Karnevaalit 15-16.7.2025 klo 11-20
Mäntyharjun Katuruoka-Karnevaalit kutsuvat sinut makujen maailmaan 🍲🎉 11.-12.7. klo 11-20, Rantapuistossa.
Mäntyharjun Puolueisiin Sitoutumattomat ry
040 747 7133 / Hallituksen puheenjohtaja Juha Vallin
Tule tapaamaan Sitoutumattomien Kuntavaalit 2025 -ehdokkaita! Olemme tavattavissa Mäntyharjun torilla ja Pertunmaalla K-Market Karpalon edustalla lauantaina 29.3.2025 klo 10–13 ja lauantaina 12.4.2025 klo 10–13. Olet lämpimästi tervetullut vaihtamaan ajatuksia ja tapaamaan ehdokkaita! Tutustu ehdokkaisiin: https://www.mantyharjunsitoutumattomat.fi/ehdokkaat
Tule ja tapaa Mäntyharjun Puolueisiin Sitoutumattomien ehdokkaita klo 10-13, Pertunmaan K-kaupan edusta
Tule tapaamaan Sitoutumattomien Kuntavaalit 2025 -ehdokkaita!
Tule ja tapaa Mäntyharjun Puolueisiin Sitoutumattomien ehdokkaita klo 10-13, Mäntyharjun tori
Mäntyharjuin kansalaisopisto ja Mikkelin musiikkiopisto
Konsertissa esiintymässä Mäntyharjun kansalaisopiston ja Mikkelin musiikkiopiston Mäntyharjun toimipisteen oppilaita ja opettajia.
Mäntyharjun kunta myy suljetulla Mäntyharjun kunnantalolla yrityksille sekä yksityisille kuluttajille hyväkuntoisia rakennus- ja sisustusmateriaaleja edullisin hinnoin suoraan kohteesta. Myytäviin tuotteisiin sisältyy rakennuksessa kiinteästi kiinni olevia tuotteita, kuten hyllyjä, sisäväliovia, seinäpeilejä, vessanpyttyjä, käsienpesualtaita, toimistokalusteita sekä kevyttä irtainta sekä paljon muuta. Periaatteena on, että ostaja irrottaa ja kuljettaa tuotteet itse pois kohteesta myyntipäivän aikana. *Missä ja milloin tapahtuma järjestetään? Monelta ovet aukeavat? Tapahtuma järjestetään osoitteessa Asematie 3, 52700 Mäntyharju (Mäntyharjun suljettu kunnantalo) perjantaina 14.3.25. Ovet aukeavat klo 9.00 ja sulkeutuvat klo 15.00. *Täytyykö rakennusmateriaalit irrottaa, kantaa ja kuljettaa itse? Kyllä. Ostaja varaa tuotteiden irrotusta ja kuljetusta varten mukaan itselleen tikkaat, nokkakärryt, peräkärryn tms. sekä tarvittavat käsityökalut esim. akkuporakone, puukkosaha, vasara, sorkkarauta, lapio. Sähkölaitteiden irrottaminen ei ole mahdollista tässä tapahtumassa. Ennen kiinteästi asennettujen tuotteiden irrottamista (esim. wc- pöntön) on otettava yhteyttä paikalla olevaan henkilökuntaan. *Kuka huolehtii turvallisuudesta? Ostaja huolehtii omasta ja muiden turvallisuudesta tuotteen irrotuksen ja kuljetuksen aikana. *Voinko ostaa tuotteen ja noutaa sen myöhemmin? Valitettavasti tontilla ei ole tilaa välivarastointiin, joten oston jälkeen ostajan on huolehdittava ostetut tuotteet viipymättä pois rakennuksesta ja tontilta. *Ovatko myytävät tuotteet terveellisiä tai turvallisia käyttää? Kohteessa on todettu sisäilmaongelmia ja kohde on ollut tyhjillään marraskuusta 2024 alkaen, tuotteen ostaja ottaa vastuu tuotteen turvallisuudesta. Kovat pinnat ovat puhdistettavissa Työterveyslaitoksen Ohje korjausten jälkeiseen siivoukseen ja irtaimiston puhdistukseen työpaikoilla https://www.julkari.fi/handle/10024/145668 - ohjeistuksen mukaisesti. Kun puhdistus tehdään ammattimaisesti, tuotteiden jatkokäyttö on mahdollista. Puhdistuksen jälkeen pinnoille voidaan tehdä myös uusi pintakäsittely, kuten hionta ja maalaus. *Onko ostetuilla tuotteilla takuu? Ei ole. *Käykö maksuvälineenä kortti, Mobilepay tai käteinen? Emme valitettavasti voi vastaanottaa käteistä, eikä meillä ole Mobilepayta, joten maksutapana toimii ainoastaan pankkikortti. *Saako paljousalennusta, jos ostan kerralla useamman tuotteen? Kyllä, hinnat ovat neuvoteltavissa paikalla olevien myyjien kanssa. *Mitä jos jotakin menee rikki tai joku loukkaantuu? Tapahtuman järjestäjä ei ota vastuuta loukkaantumisista tuotteiden irrotuksen, kantamisen tai kuljetuksen aikana. Tapahtuman järjestäjä ei ota vastuuta tuotteiden rikkoutumisesta tai toimivuudesta. *Onko kohteessa kantoapua saatavilla? Kohteessa ei valitettavasti ole kantoapua saatavilla. *Saanko tapahtumajärjestäjältä apua tuotteiden suojaamiseen? Et, ostettujen tuotteiden suojauksesta ja pakkaamisesta ostaja huolehtii itse.
Käytettyjen rakennustarvikkeiden ja kalusteiden pop up-tyhjennysmyynti
Mäntyharjun kunta myy suljetulla Mäntyharjun kunnantalolla yrityksille sekä yksityisille kuluttajille hyväkuntoisia rakennus- ja sisustusmateriaaleja.
Jyrki Rusinen: 0400-346 886 Eero Järvinen: 0400-842 192
Osallistumismaksut kilpailijoille löytyvät Reissupolun kotisivuilta.
Antero Rusisen 1970-luvun puolivälissä Mäntyharjussa kehittämä laji on yhdistelmä hiihtoa ja pilkkimistä. Kilpailua varten tehdään jäälle ja tarvittaessa myös osaksi maalle pyöreähkö latulenkki, jota hiihdetään yhteen suuntaan kahden tunnin ajan. Jokaisella kierroksella tulee kilpailijan onkia yksi kala hiihto lenkin ulkopuolelta ja tuoda se hiihtäen maaliin. Sijoituksen kilpailussa määrää kalallisten kierrosten määrä maaliviivalla kahden tunnin kilpailuajan sisällä
Antero Rusisen 1970-luvun puolivälissä Mäntyharjussa kehittämä laji on yhdistelmä hiihtoa ja pilkkimistä.
30€ teatterilippu 10€ ja 15€ Väliaikatarjoilut: tarkemmat tiedot nettikaupassa.
Palkittu näyttelijä Tuukka Vasama esittää kirjailija Volter Kilven tarinan Linkkumyllyn myllytuvassa. Esitys on kiehtova matka rakastetun kirjailijan sielunmaisemaan. **** “Vain liekehtivän sydämen suulla ja luovien aivojen ahjossa sulaa kielen rauta juoksevaksi!” Red Nose Companysta tuttu näyttelijä Tuukka Vasama vie katsojat kiehtovalle matkalle rakastetun kirjailijan sielunmaisemaan. Volter Kilpi tunnetaan “Alastalon salista”, mutta millainen oli tarina hänen saaristosarjansa takana? Esitys kertoo omaksi itsekseen kasvamisesta, luomisen tuskasta ja taiteilijuudesta kepeästi ja inhimillisesti. \\\"Yhden näyttelijän monologiesitys pystyy tarjoamaan hämmästyttävän elämyksen. Kun äänellinen instrumentti on monipuolisesti hallinnassa, tulos kantaa tekstimateriaalin täysimääräisesti kuulijalle ja virittää uusiakin tulkintoja. Volter Kilpi saa arvoisensa tulkinnan, jossa kielellisen ilmaisun vivahteikkuus viettää suoranaisia riemuvoittojaan!\\\" - Turun Sanomat Esityksen on käsikirjoittanut ja ohjannut Elina Kilkku, joka toimii Volter Kilpi Kustavissa -kirjallisuusviikon taiteellisena johtajana. Tervetuloa nauttimaan suomen kielen kimmeltävimmistä timanteista! Esityksen kesto: n. 1 tunti + väliaika Liput voi ostaa suoraaan nettikaupastamme. Paikkoja rajoitetusti. ****** Työryhmä Näyttämöllä: Tuukka Vasama Käsikirjoitus ja ohjaus: Elina Kilkku Perustuu Laura Kokon kirjoittamaan Volter Kilpi -elämäkertaan (SKS Kirjat 2022) Ensi-ilta Volter Kilpi Kustavissa -kirjallisuusviikolla 12.7.2024 Elina Kilkku on helsinkiläinen kirjailija, näytelmäkirjailija ja teatteriohjaaja. Hän on kirjoittanut useita romaaneja aikuisille ja nuorille sekä tietokirjan teatterin tyylilajeista. Lisäksi hän on 2000-luvun esitetyimpiä suomalaisia näytelmäkirjailijoita. Hänen ohjauksiaan on nähty mm. Kansallisteatterissa, Teatteri Takomossa ja Teatteri Jurkassa. Kilkku toimii Volter Kilpi Kustavissa -kirjallisuusviikon taiteellisena johtajana. Tuukka Vasama on porvoolainen näyttelijä, joka on valmistunut Teatterikorkeakoulusta vuonna 2005. Hänet tunnetaan monipuolisena vapaan teatterikentän tekijänä. Hän on ollut mukana perustamassa Red Nose Companya, sipoolaista lastenkulttuurikeskus Lilla Villania sekä elävään nykytaiteeseen erikoistunutta Esitystaiteen seuraa. Hänet valittiin vuonna 2008 Vuoden Nuoreksi Lausujaksi, ja hän on vakiovieras Ylen runo-ohjelmissa ja Kajaanin Runoviikolla. Vasaman monologiesityksiä on palkittu kansainvälisillä festivaaleilla, hänelle on myönnetty Helsingin Kaupungin taiteilijapalkinto (2018) ja kulttuuripalkinto (2022), sekä Kansallisteatterin Eino Kalima -ohjaajapalkinto (2024).
Kesäillan teatteria Linkkumyllyssä ” Sanat varisevat helminä sydämelle - kirjailija Volter Kilven tarina”
Palkittu näyttelijä Tuukka Vasama esittää kirjailija Volter Kilven tarinan Linkkumyllyn myllytuvassa.